# *E L Ő T E R J E S Z T É S*

LIT/98-2/2019.

**„*Víziközművek energiahatékonyságának fejlesztése tárgyú pályázat benyújtása”***

Litér Község Önkormányzatának Pénzügyi Gazdasági és Településfejlesztési Bizottsága

Litér Község Önkormányzatának Képviselő-testülete

**2019 év január hó 31 nap**

***Tisztelt Bizottsági Tag!***

***Tisztelt Képviselő Asszony/Úr!***

Az Innovációs és Technológiai Minisztérium 2018. december 17-én pályázatot hirdetett a víziközművek energiahatékonyságának fejlesztésére nyújtandó egyedi támogatásról.

A pályázat célja a víziközmű rendszereket működtető infrastruktúra tekintetében ***energiatakarékos eszközök, berendezések beszerzése***, technológiák alkalmazása, továbbá olyan megújuló energetikai beruházások megvalósítása, amelyek növelik az energiatakarékosságot és csökkentik az üvegházhatású gázkibocsátást.

A támogatásra az Ellátásért-felelős (Litér Önkormányzata) és a Vízközmű szolgáltató (Bakonykarszt Zrt.) együttesen, konzorciumban jogosult pályázatot benyújtani.

A pályázati kiírás alapján az eszközbeszerzésre irányuló fejlesztés költségének 50%- a vissza nem térítendő támogatás, amelyhez 50%-os mértékű önrészt kell biztosítani.

|  |  |
| --- | --- |
| *Pályázat célja:* | ***Litér II. sz. fúrt kútba új búvárszivattyú (SP 25-20) beszerzése*** |
| *Pályázati költségvetés:* | Br. 3.300.000,- Ft |
| *Támogatási intenzitás:* | 50 % |
| *Támogatási igény (50%):* | 1.650.000,- Ft |
| ***Önrész (50%):*** | **1.650.000,- Ft** |
| *Pályázó konzorcium:* | Bakonykarszt Zrt., Litér Község Önkormányzata |
| *Pályázat benyújtása:* | 2019.02.01. – 02.28-ig. |
| *Miniszteri döntés:* | 2019.06.30-ig. |

Kérem Önöket, hogy a Litér II. sz. kútba egy korszerű, új búvárszivattyú beszerzését célzó pályázat benyújtásáról dönteni szíveskedjenek!

***Mellékletek:***

* Határozati javaslat,
* Konzorciumi megállapodás.

Litér, 2019. január 24.

*Szedlák Attila s.k.*

Litér Község Polgármestere

*Előterjesztést készítette: Keresztes Ariel Zoltán*

*Oldal: 1*

**HATÁROZATI JAVASLAT**

**Litér Község Önkormányzata Képviselő testületének**

**…/2019. (I.31.) határozata**

Litér Község Önkormányzatának - mint Ellátásért felelős – Képviselő testülete megtárgyalta a „víziközművek energiahatékonyságának fejlesztése” tárgyúpályázat benyújtása című előterjesztést és az alábbi döntést hozta:

Litér Község Önkormányzata, mint a 11-04552-1-001-00-15 MEKH kóddal rendelkező 46. sorszámú Litér ivóvízellátó víziközmű-rendszer Ellátásért felelőse, egyben a Litéri II. számú fúrt kút tulajdonosa, meghatalmazza a BAKONYKARSZT Víz- és Csatornamű Zrt-t, hogy az Innovációs és Technológiai Minisztérium által kiírt „*Víziközművek energiahatékonyságának fejlesztése*” megnevezésű pályázatra pályázati anyagot állítson össze, és azt az illetékes Minisztériumhoz nyújtsa be.

A Képviselő-testület hozzájárul ahhoz, hogy az eszközbeszerzésre irányuló fejlesztés költségének 50%-os önrésze Önkormányzati forrásból legyen finanszírozva.

A Képviselő-testület elfogadja, hogy a támogatásból megvalósított eszközbeszerzés következtében kicserélt víziközmű elemek tulajdoni helyzete változatlan marad, illetve az Önkormányzat tulajdonába és bérüzemeltetésre a BAKONYKARSZT Zrt.-hez kerül.

A Képviselő-testület elfogadja a sikeres pályázat érdekében szükségesen megkötendő 1 db konzorciumi megállapodás szövegét.

A Képviselő-testület felhatalmazza a Polgármestert, hogy a konzorciumi megállapodást a határozat melléklete szerint aláírja.

Határidő: 2019. január 31.

Felelős: Szedlák Attila polgármester

**Konzorciumi megállapodás**

Mely létrejött egyrészről ***Litér Község Önkormányzata*** (cím: 8196 Litér, Álmos u. 37., törzsszám: 428974, adószám: 15428976-2-19, képviseli: Szedlák Attila polgármester), (továbbiakban: Ellátásért felelős)

másrészről a ***BAKONYKARSZT Víz- és Csatornamű Zártkörűen Működő Részvénytársaság*** (cím: 8200 Veszprém, Pápai út 41., Cégjegyzékszám: 19-10-500133 Adószám: 11338024-2-19 képviseli: Kugler Gyula vezérigazgató) (továbbiakban: Víziközmű-szolgáltató) között az alábbi feltételek mellett,

a 11-04552-1-001-00-15 MEKH kóddal rendelkező 46. sorszámú Litér ivóvízellátó víziközmű-rendszerre vonatkozóan az Innovációs és Technológiai Minisztérium által kiírt,  
a víziközművek energia hatékonyságának fejlesztése egyedi támogatásáról szóló pályázat benyújtására.

1. Felek megállapítják, hogy az Innovációs és Technológiai Minisztérium 2018. december 17. keltezéssel pályázatot írt ki a víziközművek energia hatékonyságának fejlesztése tárgyában nyújtható egyedi támogatásról.

A támogatásra vonatkozó pályázat benyújtásának egyik feltétele, hogy Litér Község Önkormányzata, mint Ellátásért felelős és a BAKONYKARSZT Víz- és Csatornamű Zrt., mint Víziközmű-szolgáltató egymással konzorciumi megállapodást kössön.

1. Felek megállapodnak abban, hogy a Víziközmű-szolgáltató mint a víziközmű-rendszer vagyonkezelője az 1. pontban jelzett támogatás elnyerése céljából pályázatot állít össze a 11-04552-1-001-00-15 MEKH kóddal rendelkező 46. sorszámú Litér ivóvízellátó víziközmű-rendszer-re vonatkozóan.

A pályázat tárgya: Energiahatékonyság tárgykörében, ***1 db ivóvíz szivattyú kiváltása a Litér Község Önkormányzata tulajdonában lévő Litéri II. számú kútban*** (a kiváltással érintett gépegységet a szerződés elválaszthatatlan mellékletében rögzítették Felek)

1. Felek megállapodnak abban, hogy a konzorcium vezetését a Vízközmű-szolgáltató Vezérigazgatója Kugler Gyula látja el. A konzorcium vezetője jogosult és köteles a konzorcium tárgyát képező pályázatban meghatározott mindennemű feladat lebonyolítására.
2. A konzorcium vezetője jogosult és köteles a konzorcium létrejöttének tárgyát képező pályázat előkészítésére, benyújtására, sikere esetén a támogatási szerződés aláírására.
3. A konzorcium vezetője jogosult és köteles amennyiben a konzorcium a támogatást elnyeri, a pályázati felhívásban szereplő valamennyi feladatot ellátni, az ezzel kapcsolatos jelentéseket határidőben megtenni, valamint a pályázat utógondozását teljesíteni.
4. A Víziközmű szolgáltató megelőlegezi továbbá a pályázat benyújtásával, illetve a sikeres pályázattal felmerülő egyéb, a pályázatban el nem számolható költségeket, majd azokat a beruházás végeztével a számviteli jogszabályoknak megfelelően a beruházásoknál elszámol.
5. Felek megállapodnak, hogy az egyedi támogatásról szóló pályázati felhívásban az eszközvásárláshoz, szükséges **50 %-os önrészt**, az Önkormányzat saját fejlesztési forrásából finanszírozza.
6. Ellátásért felelős vállalja, és Víziközmű-szolgáltató tudomásul veszi, hogy az egyedi támogatás biztosítását követően megvalósuló eszközbeszerzés következtében kicserélt víziközmű elemek tulajdoni helyzete változatlan marad. A pályázatból megvalósított fejlesztést Ellátásért felelős bérleti üzemeltetésre a BAKONYKARSZT Zrt.- nek átadja.
7. Víziközmű-szolgáltató vállalja, hogy a fenntartási időszakban a szükséges dokumentációkat elkészíti és a pályázat utógondozását folyamatosan elvégzi.
8. Felek megállapodnak abban, hogy jelen megállapodás határozott időre szól:

* amennyiben a konzorcium az 1. pontban írt pályázatot megnyeri, akkor a pályázat fenntartási időszakát követő záró dokumentáció elfogadásáig;
* amennyiben a konzorcium a pályázati támogatást nem nyeri meg, úgy az elutasító határozat készhez vételéig.

1. Jelen Megállapodás négy példányban készült, melyből 2 példány aVíziközmű-szolgáltatót, 2 példány az Ellátásért felelőst illeti meg.

*Jelen megállapodást felek elolvasták, tartalmát megértették, az abban foglalt feladatok végrehajtását magukra nézve kötelezőnek elismerve, cégszerűen írják alá.*

Litér, ……………..

……..

Litér Község Önkormányzata BAKONYKARSZT

**Ellátásért felelős** Víz- és Csatornamű Zrt. **Víziközmű-szolgáltató**